**U P I S N I C A**

**ZA UPIS NOVIH REDOVNIH DIONICA DRUŠTVA DALEKOVOD, d.d.**

**U DRUGOM KRUGU**

**("Upisnica")**

|  |
| --- |
| **Podaci o financijskom instrumentu** |
| **Predmet:** | Javna ponuda novih redovnih dionica društva Dalekovod, d.d. ("**Nove dionice**") |
| **Izdavatelj:** | Dalekovod, dioničko društvo za inženjering, proizvodnju i izgradnju |
| **OIB Izdavatelja:** | 47911242222 |
| **Oznaka postojećih dionica Izdavatelja:** | DLKV-R-A |
| **ISIN postojećih dionica Izdavatelja:** | HRDLKVRA0006 |
| **Nominalni iznos jednog instrumenta:** | 10,00 HRK |
| **Valuta namire:** | HRK |
| **Minimalni broj Novih dionica za upis po ulagatelju:** | 1.000.000 |
| **Raspon broja Novih dionica ponuđenih unutar procesa povećanja temeljnog kapitala:** | najmanje 15.000.000, a najviše 41.000.000 Novih dionica |
| **Cijena jedne Nove dionice** | 10,00 HRK |
| **Račun za uplatu Novih dionica (IBAN)** | IBAN HR8823600001000000013 Zagrebačke banke d.d. |
| **Depozitarni agent za Nove dionice:** | Središnje klirinško depozitarno društvo d.d. |
| **Podaci o ulagatelju** |
| **Ime i prezime / Tvrtka:** |  |
| **Prebivalište / Sjedište:** |  |
| **OIB:** |  |
| **Vrsta osobe (fizička/pravna):** |  |
| **Vrsta vlasnika / nositelja računa:** |  |
| **Datum rođenja / Osnutka** |  |
| **Državljanstvo / Država upisa** |  |
| *Sljedeća polja dodatno popunjavaju samo ulagatelji koji su pravne osobe* |
| **LEI\*** |  |
| **Zakonski zastupnik\*** |
| Ime i prezime: |  |
| Ulica i kućni broj: |  |
| Mjesto i poštanski broj: |  |
| Država: |  |
| **Kontakt osoba:** |  |
| **Kontakt podaci:** |
| Broj telefona: |  |
| Broj mobitela: |  |
| Adresa elektroničke pošte: |  |
| Ulica i kućni broj: |  |
| Mjesto i poštanski broj: |  |
| \**Ako je primjenjivo za ulagatelja* |
| **Računi ulagatelja** |
| **Račun ulagatelja u SKDD-u**  |  |
| **Broj bankovnog računa ulagatelja za povrat novčanih sredstava (IBAN)** |  |
| **Podaci o upisu** |
| **Najveći broj Novih dionica koji ulagatelj želi upisati:** |  |
| **Cijena jedne Nove dionice** | 10,00 HRK |
| **Najveći iznos uplate za Nove dionice** | [*broj upisanih Novih dionica\*10,00 HRK]*] |

*Glavna skupština je dana 30. lipnja 2021. godine donijela Odluku o povećanju temeljnog kapitala Društva ulozima u novcu i/ili unosom prava, odluke o potpunom isključenju prava prvenstva postojećih dioničara pri upisu novih dionica sukladno članku 308. stavak 4. Zakona o trgovačkim društvima, uz korištenje iznimke od prethodne objave prospekta u svezi ponude vrijednosnih papira iz čl. 1/4/(d) Uredbe (EU) 2017/1129 od 14. lipnja 2017. g. o prospektu koji je potrebno objaviti prilikom javne ponude vrijednosnih papira ili prilikom uvrštavanja za trgovanje na uređenom tržištu te stavljanju izvan snage Direktive 2003/71/EZ te o davanju odobrenja za stjecanje dionica bez obveze objavljivanja ponude za preuzimanje, sukladno odredbama članka 14. stavka 1. točke 3. Zakona o preuzimanju dioničkih društava (dalje u tekstu: "****Odluka o povećanju temeljnog kapitala****"), kojom je određeno povećanje temeljnog kapitala s iznosa od 2.471.930,00 kuna za iznos od najmanje 150.000.000,00 kuna, a najviše 410.000.000,00 kuna, na iznos od najmanje 152.471.930,00 kuna, a najviše 412.471.930,00 kuna, uplatom u novcu i/ili unosom prava, izdavanjem najmanje 15.000.000, a najviše 41.000.000 novih redovnih dionica na ime, pojedinačnog nominalnog iznosa 10,00 kn (dalje u tekstu: "****Nove dionice****").*

*Konačan iznos povećanog temeljnog kapitala bit će jednak umnošku pojedinačnog nominalnog iznosa jedne redovne dionice i broja Novih dionica koje će biti upisane i uplaćene (odnosno za koju će biti unesen ulog u pravima), a ovisit će o uspješnosti ponude, odnosno ako se u utvrđenim rokovima za upis i uplatu upiše i uplati najmanje 15.000.000, a najviše 41.000.000 Novih dionica. Nove dionice se nude ulagateljima po cijeni od 10,00 kn po jednoj Novoj dionici.*

*Povećanje temeljnog kapitala provodi se javnom ponudom u najviše tri kruga, s tim da će se trećem krugu pristupiti samo ako u prethodnom krugu nisu upisane i uplaćene sve Nove dionice* *ili ako nakon prvog i drugog kruga preostane barem 150.000.000,00 kuna neupisanih i neuplaćenih dionica.*

*U drugom krugu, Nove dionice ponuđene su na upis svim zainteresiranim ulagateljima (dalje u tekstu: "****Ulagatelji****", odnosno svaki pojedinačno: "****Ulagatelj****" ), uz uvjete navedene u ovom Javnom pozivu.*

*Najmanji broj Novih dionica koji pojedini Ulagatelj može upisati u prvom krugu je* ***1.000.000 Novih dionica*** *po Upisnici, i to u vrijednosti od najmanje 10.000.000,00 kuna. Svaka upisnica u kojoj Ulagatelj upiše broj Novih dionica koji je manji od 1.000.000, bit će nevažeća.*

*Ponuda će se provesti bez objave prospekta, u skladu s člankom 1. stavkom 4. točkom (d) Uredbe (EU) 2017/1129 Europskog parlamenta i Vijeća od 14. lipnja 2017. o prospektu koji je potrebno objaviti prilikom javne ponude vrijednosnih papira ili prilikom uvrštavanja za trgovanje na uređenom tržištu te stavljanju izvan snage Direktive 2003/71/EZ, jer će ponuda biti upućena ulagateljima koji stječu Nove dionice ukupne vrijednosti od najmanje 10.000.000,00 kuna po ulagatelju, za svaku zasebnu ponudu.*

*U slučaju da se na upis i uplatu Novih dionica javi skrbnik, Upisnicu može ispuniti i poslati ili skrbnik ili krajnji ulagatelj, pri čemu skrbnik u Upisnici mora navesti: ime i prezime/tvrtku, prebivalište/sjedište i osobni identifikacijski broj (OIB) krajnjeg ulagatelja. U suprotnom, taj Ulagatelj neće imati pravo sudjelovati u upisu Novih dionica.*

*Osobe koje upisuju Nove dionice u ime i za račun Ulagatelja temeljem punomoći, prilikom upisa Novih dionica moraju predočiti specijalnu punomoć ovjerenu od strane javnog bilježnika te dokument za osobnu identifikaciju opunomoćenika (osobna iskaznica ili putovnica).*

*Svaka Nova dionica davat će pravo na jedan glas u Glavnoj skupštini Izdavatelja te sva ostala prava identična pravima koje daju postojeće dionice Izdavatelja sukladno zakonu i Statutu Izdavatelja od dana upisa povećanja temeljnog kapitala u Sudski registar Trgovačkog suda u Zagrebu.*

*Ulagatelji koji upišu Nove dionice u drugom krugu, dužni su ih u cijelosti uplatiti najkasnije u roku od 6 (šest) mjeseci od dana slanja obavijesti o alokaciji Novih dionica u drugom krugu koje će im Izdavatelj postali odmah nakon što utvrdi točan broj Novih dionica alociranih svakom pojedinom Ulagatelju u drugom krugu (a što će biti najkasnije sljedećeg Radnog dana od isteka razdoblja upisa Novih dionica u prvom i drugom krugu) U obavijesti o alokaciji koju će Izdavatelj poslati Ulagateljima bit će naveden broj Novih dionica koje su im dodijeljene te ukupan iznos koji Ulagatelji moraju uplatiti za Nove dionice te uputu za plaćanje. Iznimno, naprijed navedeni rok od 6 (šest) mjeseci Uprava Izdavatelja može skratiti, ako za vrijeme trajanja predviđenog roka bude uplaćeno najmanje 310.000.000,00 kuna na ime Novih dionica. Uprava će u takvom slučaju obavijestiti Ulagatelje koji su upisali Nove dionice u drugom krugu te će Ulagatelji biti dužni uplatiti Nove dionice u roku od najmanje 5 (pet) Radnih dana od dana slanja obavijesti Ulagateljima koji su upisali Nove dionice o predmetnom skraćenju roka za uplatu. U obavijesti će biti točno određen rok za uplatu Novih dionica. Ako određeni Ulagatelj ne uplati za upisa Nove dionice u tako određenom roku, smatrat će se da je odustao od upisa te njegova Upisnica neće obvezivati ni njega niti Izdavatelja.*

*Valjanom uplatom smatraju se isključivo one uplate koje su zaprimljene na gore navedenom računu za uplatu Novih dionica najkasnije do isteka odnosnog roka za uplatu. U slučaju da uplata pojedinog ulagatelja ne bude zaprimljena do isteka odnosnog roka za uplatu, smatrat će se da taj ulagatelj nije niti dostavio svoju Upisnicu. Ako ulagatelj do isteka odnosnog roka za uplatu Novih dionica ne uplati cjelokupni iznos za Nove dionice koje je upisao, odnosno koje su mu dodijeljene, za izračun broja Novih dionica koje je pojedini ulagatelj upisao, odnosno koje su mu dodijeljene uzet će se iznos stvarno uplaćenih novčanih sredstava na ime upisa Novih dionica.*

*Upisnicu je potrebno dostaviti najkasnije do* ***23.07.2021****. godine do* ***15:00 sati*** *elektroničkom poštom (djuro.tatalovic@dalekovod.hr) ili osobno na adresu: Dalekovod, d.d., Ulica Marijana Čavića 4, 10 000 Zagreb, n/p Đuro Tatalović, radno vrijeme pon-pet: 8:00 do 15:00 sati.*

*Ako povećanje temeljnog kapitala ne bude upisano u Sudski registar Trgovačkog suda u Zagrebu u roku od 12 (dvanaest) mjeseci računajući od dana donošenja Odluke o povećanju temeljnog kapitala (odnosno najkasnije do 30.06.2022. godine, uključujući i taj dan), Upisnica prestaje obvezivati ulagatelja, a izvršena uplata bit će vraćena ulagatelju bez odlaganja na broj računa navedenog u Upisnici. Izdavatelj u navedenom slučaju neće snositi troškove platnog prometa ili bilo koje druge troškove niti će ulagateljima isplatiti kamate za razdoblje od uplate na račun Izdavatelja do trenutka povrata sredstava ulagateljima.*

*Na temelju u cijelosti izvršene uplate za svaku Novu dionicu odnosno unosa drugog uloga, te nakon upisa povećanja temeljnog kapitala u nadležni sudski registar, izdat će se odgovarajući broj Novih dionica, oznake koju dodjeli SKDD, na ime, pojedinačnog nominalnog iznosa 10,00 kuna, u nematerijaliziranom obliku. Ulagatelji postaju imatelji Novih dionica upisom u depozitorij SKDD-a, a upis će se provesti sukladno primjenjivim aktima SKDD-a po provedbi upisa povećanja temeljnog kapitala u Sudski registar Trgovačkog suda u Zagrebu.*

***Potpisom na ovoj Upisnici Ulagatelj izjavljuje i potvrđuje****:*

*(i) da je upoznat s postojanjem i sadržajem: a) svih javno objavljenih dokumenata Izdavatelja objavljenih na internetskoj stranici Izdavatelja www.dalekovod.com; b) Odluke o povećanju temeljnog kapitala, c) Statutom Izdavatelja, d) Javnim pozivom na upis Novih dionica u drugom krugu od 16.07.2021. godine i svim uvjetima javne ponude Novih dionica te da iste prihvaća;*

*(ii) da upisuje i preuzima dodijeljene Nove dionice;*

*(iii) da se obvezuje na ime upisanih Novih dionica uplatiti odgovarajući iznos uplate za Nove dionice naveden u ovoj Upisnici do kraja odnosnog roka za uplatu Novih dionica;*

*(iv) da je suglasan da Izdavatelj kao voditelj obrade, osobne podatke koje ulagatelji navedu u Upisnici prikuplja, obrađuje i pohranjuje u internim bazama podataka te iste može prenositi trećim osobama, uključujući inozemstvo, a koje osobne podatke Izdavatelj nužno mora prikupiti za svrhe provedbe javne ponude. Osobni podaci mogu biti proslijeđeni regulatornim ili poreznim tijelima te ostalim tijelima sudbene i izvršne vlasti radi poštivanja zakonskih obveza Izdavatelja. Izdavatelj ne namjerava iznositi osobne podatke izvan granica Europskog gospodarskog područja. Međutim, ako se osobni podaci budu iznosili izvan Europskog gospodarskog područja, Izdavatelj će osigurat da: (i) se prijenos obavlja u državu koju je Europska komisija odobrila kao državu koja osigurava primjerenu zaštitu u skladu s člankom 45. Uredbe (EU) 2016/679 (Opća uredba o zaštiti osobnih podataka); (ii) postoje odgovarajuće zaštitne mjere u skladu s člankom 46. Opće uredbe o zaštiti osobnih podataka; ili (iii) postoji jedna od iznimaka za određene situacije propisane člankom 49. Opće uredbe o zaštiti osobnih podataka koje vrijede za prijenos osobnih podataka. Ulagatelji mogu zatražiti informacije o obradi osobnih podataka elektroničkom poštom na adrese:* *osobnipodaci@dalekovod.hr. Osobni podaci čuvaju se sve dok je to potrebno kako bi se postupalo u skladu s važećim zakonskim obvezama kojima Izdavatelj podliježe kao voditelj obrade. Ulagatelji koji dostavljaju svoje osobne podatke imaju pravo zatražiti pristup osobnim podacima, ispravak ili brisanje osobnih podataka ili ograničenje obrade, kao i pravo na prenosivost podataka i pravo na ulaganje prigovora nadležnom tijelu za zaštitu podataka. Svi podaci zatraženi u Upisnici nužni su za provedbu Ponude ili poštivanje pravnih obveza Izdavatelja kao voditelja obrade. Ako Ulagatelj ne dostavi potrebne podatke ili isti ne budu dostavljeni u cijelosti, Ponuda se ne može provesti u odnosu na dotičnog Ulagatelja.*

*Ulagatelj je suglasan da SKDD i Izdavatelj mogu razmjenjivati sve podatke sadržane u ovoj Upisnici te podatke o računu vrijednosnih papira kod SKDD-a u svrhu realizacije stjecanja Novih dionica od strane Ulagatelja te da je gore naznačeni račun Ulagatelja otvoren na njegovo ime. Ulagatelj je suglasan da njegov IBAN može biti priopćen SKDD-u za potrebe namire u slučaju trgovine Novim dionicama te uplate novčanih iznosa koje ulagatelj stekne temeljem upisanih i uplaćenih Novih dionica. Ulagatelj je suglasan da njegovu gore navedenu adresu SKDD može koristiti kao kontakt adresu ulagatelja.*

*Ulagatelj dopušta sudionicima u javnoj ponudi Novih dionica korištenje njegovih osobnih podataka, uključujući i OIB, kao i njihovu razmjenu, isključivo u svrhu njegove identifikacije, ostvarenja i zaštite njegovih osobnih imovinskih interesa u poslovima vezanim za stjecanje Novih dionica, kao i u cilju ispunjavanja njegovih zakonskih i drugih obveza, što može uključivati i prosljeđivanje podataka trećim osobama.*

*Izdavatelj ne preuzima nikakvu odgovornost za netočnost ili neistinitost podataka u ovoj Upisnici ili za bilo koju štetu ili druge posljedice koje s tim u vezi mogu nastati Ulagatelju.*

*Za sve odnose koji mogu nastati u svezi s Upisnicom mjerodavno je hrvatsko pravo. Svi sporovi koji nastanu u svezi s ovom Upisnicom, uključujući i sporove koji se odnose na pitanja njezine valjanosti i pravnih učinaka, konačno će se riješiti pred stvarno nadležnim sudom.*

*Ova Upisnica stupa na snagu na niže navedeni datum.*

U \_\_\_\_\_\_\_\_\_\_\_\_\_\_\_(mjesto), \_\_\_\_\_\_\_\_\_\_ 2021. (datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe Ulagatelja) (Potpis ovlaštene osobe Ulagatelja)

Funkcija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe Ulagatelja) (Potpis ovlaštene osobe Ulagatelja)

Funkcija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_